شەفەق نیوز/ نێچیروان بارزانی سەرۆک هەرێم کوردستان، ئمڕوو دووشەممە،  پیشوازی لە هادی عامری سەرۆک هاوپەیمان فەتح کرد.
نۊسینگەی عامری لە بەیاننامەیگ رەسیە ئاژانس شەفەق نیوز وت: سەرۆک هاوپەیمان فەتح هادی عامری،  لە سەرەتای سەردانەگەی ئەرا شار هەولێر،  وەگەرد نێچیروان بارزانی سەرۆک هەرێم کوردستان گردەو بۊی.
عامری ئەوەسا وەینزیکە سەردان مەسعود بارزانی سەرۆک پارت دیموکرات کوردستان لە بارەگاگەی کەێد لە سەیرانگای سەڵاحەدین.
و ئەوەسا هەردوگ لایەنەگە باس باوەت دروسکردن حکومەت نوو کەن، و هەمیش دروسکردن هاوپەیمانیەیلە ئەرا پەیاکردن فراکسیۆن گەپ.
ئی سەردانە، دۊیای گردەوبۊنیگ لەناوبەین عامری و ریبەر شەپۆل سەدر موقتەدا سەدر لە شار نوجەف پیرەکە شەممە تیەێد.
